
    ОБЩИНСКИ СЪВЕТ   ЗЕМЕН, ОБЛАСТ  ПЕРНИК

              2440  гр. Земен, ул. „Христо Ботев” № 3


П Р О Т О К О Л 

№ 2/22.08.2025г.

От заседание на Временната комисия за определяне на кандидати за съдебни заседатели към Окръжен съд- Перник, съгласно Решение 
№ 186/17.06.2025г.,  Протокол № 23 на Общински съвет Земен
Днес,  22.08.2025г. (петък) от 13,00 ч. в  Заседателната зала на Общински съвет Земен се проведе заседание на Временната комисия, създадена с Решение № 186 от 17.06.2025г. на Общински съвет  Земен  за  определяне на кандидатите за съдебни заседатели към съдебния район на  Окръжен съд - Перник, за мандат 2025 - 2029г.
На заседанието присъстваха  общинските съветници, в състав: 
Председател: Златина Петрова

Членове:   1.  Биляна Цветанова

        По уважителни причини не присъства Моника Борисова.
Присъства Ива Борисова  - председател на Общински съвет Земен.
Заседанието откри и ръководи председателят на Временната комисия –  Златина  Петрова. Г-жа Петрова предложи следния проект на 
ДНЕВЕН РЕД:
1.Изслушване на допуснатите кандидати за съдебни заседатели към Окръжен съд Перник за мандат 2025 - 2029г.; 
2.Обсъждане на изслушването на кандидатите за съдебни заседатели и изготвяне  на Доклад по чл. 68а, ал. 3 от Закона за съдебната власт.

Временната комисия за провеждане на процедура по определяне на кандидати за съдебни заседатели с 2 гласа „за”, 0 гласа „против”, 0 гласа „въздържали се” от 2-ма присъстващи членове, прие така предложения  проект на дневен ред.
 По т.1 от дневния ред: Изслушване на допуснатите кандидати за съдебни заседатели към Окръжен съд Перник за мандат 2025 - 2029г.
В определените дата и час – 22.08.2025 г. от 13:00 часа в  Заседателната зала на Общински съвет Земен започна публично изслушване на кандидатите за съдебни заседатели, в съответствие с чл. 68а, ал. 1-3 от Закона за съдебната власт. Явиха се всички допуснати кандидати. 
 Председателят на комисията - г-жа Златина Петрова, констатира липсата на представени становища за кандидатите, включващи и въпроси, които да бъдат поставени, от юридически лица с нестопанска цел, определени за извършване на общественополезна дейност. Анонимни становища и сигнали също не са постъпили.
Предложи кандидатите да бъдат изслушвани по поредността на входиране на документите им. С 2 гласа „за”,   0 гласа „против”,  0 гласа „въздържали се” от 2-ма присъстващи членове, комисията прие направеното предложение.
Изчетен бе поименния списък на  допуснатите кандидати: 
1. Даниела Йонева

2. Монка Стойнева

       3. Христо Велчев
Комисията пристъпи към изслушване на явилите се кандидати. Кандидатите бяха канени по реда на постъпилите заявления и списъка на допуснатите  до изслушване, публикуван на сайта на Община Земен.
На кандидатите за съдебни заседатели бяха поставени, както теоретични, така и практически въпроси, свързани с функциите на съдебния заседател и относно мотивацията им да участват в процедурата.

След проведените изслушвания, комисията констатира следното:

- изслушаните кандидати са запознати с ролята на съдебния заседател, като представител на гражданското общество в съдебния процес, със значението на придобитите от тях знания и житейски опит за качеството на постановените съдебни актове и за справедливостта на наказателния процес;
-кандидатите показват познаване на правната регламентация за участие на съдебните заседатели в разглеждането на дела, на техните права и задължения;
 - изслушаните кандидати са комуникативни и заявяват, че ще се стремят да изпълняват коректно задълженията си, да бъдат справедливи, безпристрастни и отговорни;
- един от кандидатите – Монка Стойнева притежава образование,  квалификация  и опит в областта на педагогиката,  с което  изпълнява изискването на чл.68, ал. 5 от Закона за съдебната власт,  че най- малко 10 на сто от лицата, които се включват в списъка, трябва да са с квалификация в областта на педагогиката, психологията, социалните дейности. 
 Председателят попита  другия член  на комисията за допълнително въпроси или искания. Такива не постъпиха. 
По т.2 от дневния ред: Обсъждане на изслушването на кандидатите за съдебни заседатели и изготвяне  на Доклад по чл. 68а, ал. 3 от Закона за съдебната власт.

Крайният извод на комисията след проведеното изслушване е, че всеки от кандидатите притежава необходимия личностен, експертен и волеви потенциал за осъществяване на функцията съдебен заседател към  Окръжен съд -  Перник, начертал е своя линия и модел на поведение и концепция за изпълнението на функцията на института.
Предвид гореизложеното, на основание чл. 50 от Закона за местното самоуправление и местната администрация и чл. 68а, във връзка с чл. 67, чл. 67а, ал. 3 и чл. 68 от Закона за съдебната власт и във връзка с Решение № 186 от Протокол             № 23/17.06.2025г. на Общински съвет Земен,  Временната комисия  за определяне на  кандидати за съдебни заседатели  към  Окръжен съд– Перник,  след  извършено гласуване с 2 гласа „за”, 0 гласа „против”, 0 гласа „въздържали се” от 2-ма присъстващи членове, прие следното
Р Е Ш Е Н И Е:
           Предлага на Общински съвет Земен да одобри  и предложи за съдебни заседатели  към Окръжен съд- Перник за мандат 2025-2029г.  следните кандидати:

1. Даниела Йонева

2. Монка Стойнева

       3. Христо Велчев
След изготвянето на доклада по изслушването на кандидатите за съдебни заседатели към съдебния район на Окръжен съд –Перник, комисията обсъди необходимостта от изготвянето на проект за решение по чл. 68а, ал.4 от ЗСВ, който да предложи на  Общински съвет Земен за гласуване в предстоящо заседание.
Поради изчерпване на дневния ред, Председателят на комисията закри заседанието в 13.30 часа. 

Временна комисия към  Общински съвет Земен за провеждане на процедура по подбор за определяне на съдебни заседатели към съдебния район на Окръжен съд - Перник: 
Златина Петрова – Председател –––––––––––––/п/–––––––––––––––
Биляна Цветанова – член –––––––––––––/п/–––––––––––––––

